ખંભાળિયાના નગર ગેઈટ વિસ્તારમાં સાંજના ૭ વાગ્યાના સમયે ટ્રાફિક પોઈન્ટ પર ઉભેલા પોલીસ કર્મીઓ તેમની ફરજ બજાવી રહયા હતા તે સમયે ત્યાંથી જિલ્લા ભાજપ પ્રમુખ કાળુભાઈ ચાવડાનો પુત્ર પોતાની કાર ચાલુ મોબાઈલની વાતચિત સાથે ચલાવતા ફરજપરના પોલીસ કર્મીએ રોકતા ભાજપ પ્રમુખના પુત્રએ રોફ જમાવી પોતાની ઓળખ બતાવી હતી ટ્રાફિક ફરજ પર ઉભેલા પોલીસ કર્મી વિરપાર લુણાએ નિયમભંગ કરવાનું કહેતા ઉશ્કેરાઈ જઈ પોલીસ કર્મી સાથે બોલાચાલી કરી હુમલો કરતા ફરજ પરના અન્ય ટ્રાફિક પોલીસ કર્મીઓ છોડાવવા માટે વચ્ચે પડયા હતા. પરંતુ ઉશ્કેરાયેલા ભાજપ પ્રમુખના પુત્રએ ટ્રાફિક પોલીસ કર્મીને માર મારતા તેમને નાકના ભાગે ગંભીર ઈજા થતા લોહી વહ્યું હતું.